Source: http://docplayer.fi/1036824-Jaamistosuunnittelun-valineet-ja-ikaantyva-yhteiskunta.html
Timestamp: 2017-12-12 15:54:44+00:00
Document Index: 3987695

Matched Legal Cases: ['HD ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'HD ', 'KKO ', 'KKO ', 'KKO ', 'kko ']

Jäämistösuunnittelun välineet ja ikääntyvä yhteiskunta - PDF
Download "Jäämistösuunnittelun välineet ja ikääntyvä yhteiskunta"
1 Jäämistösuunnittelun välineet ja ikääntyvä yhteiskunta Lapin yliopisto Oikeustieteiden tiedekunta Perhe- ja jäämistöoikeus Maisteritutkielma Syksy 2013 Milla Henriikka Turunen
2 Lapin yliopisto, oikeustieteiden tiedekunta Työn nimi: Jäämistösuunnittelun välineet ja ikääntyvä yhteiskunta Tekijä: Milla Turunen Opetuskokonaisuus ja oppiaine: Maisteritutkielma perhe- ja jäämistöoikeus Työn laji: Tutkielma_x_Laudaturtyö Lisensiaatintyö Kirjallinen työ Sivumäärä: 87, liite 1 Vuosi: 2013 syksy TIIVISTELMÄ Tutkimus on oikeustieteellinen maisteritutkielma, jonka aiheena on jäämistösuunnittelu ikääntyvässä yhteiskunnassa. Tutkimuksen lähtökohta on eliniän pidentymisen ja keski-iän nousun myötä tapahtunut yhteiskunnan ikääntyminen sekä se, millaisia keinoja ikääntyvillä on käytettävissään, kun jäämistösuunnittelu on tullut ajankohtaiseksi. Tutkimuksessa tarkastellaan erityisesti lainsäädännön tarjoamia välineitä, mutta niitä peilataan yhteiskunnallisten ja sosiaalisten tarpeiden kanssa. Tämän lisäksi tutkimuksessa on tarkasteltu yleisesti ikääntyvien asemaa yhteiskunnassa, esimerkiksi tilastotietoa hankkimalla. Tavoitteena on antaa kattava esitys sellaisista voimassa olevan lainsäädännön mukaisista jäämistösuunnittelun keinoista, joista on hyötyä eteenkin ikääntyville. Tutkimusmetodina on käytetty oikeusdogmatiikkaa eli lainoppia, jonka tutkimuskohteena ovat normit ja niiden sisällön selvittäminen. Lainoppi tulkitsee ja systematisoi normeja sekä tutkii, mikä merkitys oikeuslähteistä löytyvällä materiaalilla on. Tutkimuksessa on noudatettu lainoppia ja tarkasteltu jäämistösuunnittelun keinoja nimenomaan etsimällä ratkaisuja lainsäännöksiä tutkimalla. Lähdeaineistona on käytetty lainsäännöksiä, oikeuskirjallisuutta, asiantuntijakirjoituksia, tilastotietoa sekä oikeuskäytäntöä. Lainsäädäntö tarjoaa useita instrumentteja, joilla ikääntyvä perittävä voi harjoittaa jäämistösuunnittelua eli vaikuttaa jäämistöönsä. Jäämistösuunnittelun keinoista merkittävimpiä ovat testamentti, lahja sekä henkivakuutus. Avioliitossa oleva perittävä voi vaikuttaa kuolinpesään kuuluvaan varallisuuteen laatimalla
3 avioehto- tai ositussopimuksen. Tutkimuksessa ei ole unohdettu myöskään avoliiton ja edunvalvonnan roolia jäämistösuunnittelua toteutettaessa. Yhteiskunnan ikääntymisen vuoksi jäämistösuunnittelu on ajankohtaista entistä suuremmalle osalle väestöstä. Ikääntyvät ovat tilastotietojen mukaan varakkaampia verrattuna muihin ikäryhmiin, joten jäämistösuunnittelun tarve on ilmeinen. Jäämistöään suunnittelevat ikääntyvät tavoittelevat usein myös veroedullisuutta, joten jäämistön siirtäminen yhden sukupolven yli saattaa palvella paremmin perittävä tarkoituksia kuin lakimääräisen perimysjärjestyksen mukainen perinnön järjestäminen. Tutkimuksen lähtökohtana on perittävän tahto siitä, kuinka hänen jäämistönsä on kuoleman jälkeen jaettava, mutta näkökulmaksi on otettu myös jäämistöä koskevan verotuksen edullisuus. Avainsanat: Ikääntyminen, jäämistösuunnittelu, perintöoikeus, suuret ikäluokat Muita tietoja: Suostun tutkielman luovuttamiseen Rovaniemen hovioikeuden käyttöön Suostun tutkielman luovuttamiseen kirjastossa käytettäväksi_x_ Suostun tutkielman luovuttamiseen Lapin maakuntakirjastossa käytettäväksi (vain Lappia koskevat)
4 SISÄLLYSLUETTELO LÄHTEET..IV OIKEUSTAPAUKSET..IX LYHENTEET.. X 1. JOHDANTO JÄÄMISTÖSUUNNITTELU JA IKÄÄNTYMINEN Jäämistösuunnittelu uutena terminä Jäämistösuunnittelu mitä ja miksi? Ikääntymisestä Perusoikeudellinen näkökulma PARISUHDEVARALLISUUS JA JÄÄMISTÖSUUNNITTELU Aviovarallisuussuhteet jäämistösuunnittelussa Avioehtosopimus jäämistösuunnittelun välineenä Ositussopimus ja jäämistösuunnittelu Tasinko ja jäämistösuunnittelu Lesken hallintaoikeus ja jäämistösuunnittelu Avoliitto jäämistösuunnittelun näkökulmasta Avio- ja avoliitto ikääntyvien perhemuotoina TESTAMENTTI JA JÄÄMISTÖSUUNNITTELU Testamentista yleisesti Erilaiset testamenttityypit Testamentintekijän määräysvalta Aviovarallisuusjärjestelmä ja lesken hallintaoikeus testamenttioikeuden rajoittajina Rintaperillisen lakiosaoikeus testaattorin määräysvallan rajoittajana Toissijaisten perillisten oikeus suhteessa puolisonsa perineen lesken oikeuteen I
5 4.4 Testamentin sisällöstä jäämistösuunnittelussa Sallitut ja kielletyt ehdot Leskeä suojaavat ehdot Testamentin tulkintaa ja jakoa koskevat ehdot Avio-oikeusmääräys testamentissa Vastikkeellinen jälkisäädös Testamentti verosuunnittelun näkökulmasta Testamentti ikääntyvien instrumentti? HENKIVAKUUTUS JA JÄÄMISTÖSUUNNITTELU Henkivakuutus yleisesti Edunsaajamääräyksestä Henkivakuutus vakuutuksenottajan jälkeen Velkojat ja henkivakuutus Henkivakuutuksen verokohtelu LAHJA, ENNAKKOPERINTÖ JA JÄÄMISTÖSUUNNITTELU Lahjan ja ennakkoperinnön käsitteistä yleisesti Lahjaoikeustoimi jäämistösuunnittelun näkökulmasta Ennakkoperintö jäämistösuunnittelussa ennakkoperinnön laskeminen AL 94 :n vastikesäännös Ennakkoperintö, avio-oikeudesta vapaa omaisuus sekä testamentti Ennakkoperintöjen vähentämismenettely Lakiosa ja jäämistösuunnittelu Erilaiset lahjat jäämistösuunnittelussa Suosiolahja Testamenttiin rinnastuva lahja Lesken antama lahja Ylisuuret luovutukset yhteisille rintaperillisille Vero-oikeudellisesta näkökulmasta Ikääntyvät lahjoittajat jäämistösuunnittelijoina II
6 7. EDUNVALVONTA IKÄÄNTYVÄN JÄÄMISTÖSUUNNITTELUSSA Edunvalvonnasta yleisesti Jäämistösuunnittelun oikeustoimet edunvalvonnan näkökulmasta Edunvalvontavaltuutus jäämistösuunnittelun välineenä PERINNÖSTÄ LUOPUMINEN JÄÄMISTÖSUUNNITTELUN NÄKÖKULMASTA KÄÄNTEINEN ASUNTOKAUPPA JÄÄMISTÖSUUNNITTELUSTA RUOTSISSA Avioliitto, avoliitto ja avioehtosopimus Ruotsissa Ruotsalainen jäämistölainsäädäntö Ruotsin perintöverotus Ikääntyminen Ruotsissa LOPUKSI LIITTEET 85 III
7 LÄHTEET Aarnio, Aulis & Helin, Markku: Suomen avioliitto-oikeus, 3.uudistettu painos, Helsinki: Lakimiesliiton kustannus 1992 Aarnio, Aulis & Kangas, Urpo: Suomen jäämistöoikeus I. Perintöoikeus, 5.uudistettu painos, Helsinki: Talentum 2009 Aarnio, Aulis & Kangas, Urpo: Suomen jäämistöoikeus II. Testamenttioikeus, 4.uudistettu painos, Helsinki: Talentum 2009 Aarnio, Aulis & Kangas, Urpo: Perhevarallisuusoikeus, Helsinki, Talentum 2010 Aarnio, Aulis, Kangas, Urpo, Puronen, Pertti & Räbinä, Timo: Perunkirjoitus ja perinnön veroseuraamukset, Helsinki: Talentum 2011 Agell, Anders; Malmström, Åke; Ramberg, Christina & Sigeman, Tore: Civilrätt, Malmö, Liber 2012 Andersson, Edward: Perintö- ja lahjaverotus, muistio verotyöryhmälle, 2010, saantitapa:http://www.vm.fi/vm/fi/05_hankkeet/05_muita_hankkeita/012_veroryh ma/06_esitysaineisto/perintoverotus_andersson_ _muistio.pdf Antila, Tuomo: Edunvalvontavaltuutus, Helsinki, WSOYpro 2007 Brattström, Margareta & Singer, Anna: Rätt arv: fördelning av kvarlåtenskap, Uppsala: Iustus 2007 Euroopan ihmisoikeussopimuksen ensimmäinen lisäpöytäkirja 63/1999 Euroopan unionin perusoikeusasiakirja 2000/C 364/01 Euroopan neuvoston suositus, periaate 1, Recommendation No. R (99) 4 of the Committee of Ministers to Member States on Principles concerning the Legal Protection of Incapable Adults Euroopan unionin perusoikeusasiakirja 2000/C 364/01 Framtidskommissionen: Svenska framtidsutmaningar. Slutrapport från regeringes framtidskommision, Regeringes kansliet, statsrådsberedningen, Stockholm, Elanders Sverige AB saantitapa: IV
8 HE 117/1998 vp, Hallituksen esitys Eduskunnalle laiksi perintökaaren 7 luvun 3 ja 5 :n muuttamisesta HE 77/2000 vp, Hallituksen esitys Eduskunnalle laiksi perintökaaren 7 luvun muuttamisesta Hemmo, Mika & Hoppu, Esko: Vakuutusoikeus, Helsinki, WSOYpro 2006 Helin, Markku: Pohjoismaisen avioliittokonvention uudet määräykset, Lakimies 7 8/2008, saantitapa: Hirvonen, Mika: Mitkä metodit? Opas oikeustieteen metodologiaan, Helsinki, Yleisen oikeustieteen julkaisuja 2011, saantitapa:http://www.helsinki.fi/oikeustiede/tutkimus_ja_julkaisut/julkaisut/ylein en_oikeustiede/hirvonen_mitka_metodit.pdf Håkansson, Göran: Sambolagen: en kommentar, Stockholm: Thomson Reuters 2010 Ilmarinen, Juhani: Pitkää työuraa! Ikääntyminen ja työelämän laatu Euroopan unionissa, saantitapa:http://www.stm.fi/c/document_library/get_file?folderid=39503&name =DLFE-8407.pdf Karhu, Juha: Perusoikeudet ja oikeuslähdeoppi, Lakimies 5/2003, saantitapa: Kolehmainen, Antti: Suosiolahja suosimistarkoitus ja sen toteennäyttäminen. Defensor Legis 2000/1, , Asiantuntija-artikkeli, saantitapa: Kolehmainen, Antti: Edunvalvonta, lahja ja jäämistösuunnittelu, Defensor Legis, N:O 3/2010, saantitapa:http://www.edilex.fi.login.ezproxy.ulapland.fi/defensor_legis/7065.pdf Kolehmainen, Antti: Edunvalvontavaltuutus, lahja ja lahjansaaja asema. Defensor Legis N:O 3/ Asiantuntija-artikkeli saantitapa: Kolehmainen, Antti & Räbinä, Timo: Jäämistösuunnittelu, Helsinki: Talentum 2012 LaVM 29/2006 vp, s. 2. Lakivaliokunnan mietintö hallituksen esityksestä laiksi edunvalvontavaltuutuksesta sekä holhoustoimesta annetun lain ja eräiden muiden lakien muuttamisesta. V
9 Lassila, Jukka, Rantala, Olavi ja Valkonen, Tarmo: Varallisuus, verotus ja väestön ikääntyminen, Sosiaali- ja terveysturvan tutkimuksia 70, Elinkeinoelämän tutkimuslaitos Sarja B 194, Helsinki Lindholm, Tuomo: Lahjaverokirja, 10.uudistettu painos, Vantaa, Verotieto Oy 2012 Lindholm, Tuomo: Perintöverokirja, 12.uudistettu painos, Helsinki, Verotieto Oy 2012 Linnakangas, Esko: Perintöverotuksen synty, nykytila ja tulevaisuus, Lakimies 1/2013, saantitapa:http://www.edilex.fi.login.ezproxy.ulapland.fi/lakimies/9390.pdf Litmala, Marjukka: Avioehtosopimus ja taloudellinen turvallisuus, Porvoo: Werner Söderström Lakitieto Oy 1998 Lohi, Tapani: Ennakkoperinnöstä, Helsinki, Kauppakaari Oyj, Lakimiesliiton kustannus 1999 Lohi, Tapani: Ositus, tasinko ja sivullissuoja, Helsinki: Suomalainen Lakimiesyhdistys 2003 Mikkola, Tuulikki: Avio- ja avopuolisoiden yhteisomistukseen liittyvistä kysymyksistä, Edilex 2010/44, saantitapa: Myrsky, Matti & Räbinä, Timo: Henkilökohtaisen tulon verotus, Helsinki, Talentum 2010 Ossa, Jaakko: Perhe, perintö ja verotus, Juva, WSOY 2006, Ossa, Jaakko: Perheen omaisuuden verosuunnittelu, Juva, WSOYpro2007 Ossa, Jaakko: Perinnöstä ja testamentista luopumisen verokohtelu, Defensor Legis N:O 1/2010, saantitapa:http://www.edilex.fi.login.ezproxy.ulapland.fi/defensor_legis/6886.pdf Pajunen, Airi & Ruotsalainen, Kaija: Suuret ikäluokat eläkeiässä, Tilastokeskuksen Hyvinvointikatsaus 1/2012, saantitapa: Saarenpää, Ahti: Henkilö- ja persoonallisuusoikeus, teoksessa Tammilehto, Timo: Oikeusjärjestys I, 8. täydennetty painos, Rovaniemi: Lapin yliopiston oikeustieteellisiä julkaisuja 2012 VI
10 Saarenpää, Ahti: Perinnön yhteys ja perinnön ennakko, Defensor Legis N:O 4/2004, saantitapa:http://www.edilex.fi.login.ezproxy.ulapland.fi/defensor_legis/2308.pdf Saarenpää, Ahti: Perintö ja jäämistö. Jakosäännösten ja jakoon vaikuttavien säännösten tulkintoja, Kitee, Pandecta Oy Salonen, Ville: Suosiolahja lakiosajärjestelmässä. Oikeustiede-Jurisprudentia 2011:XLIV, , Asiantuntija-artikkeli, Alkuperäinen julkaisupäivä: , saantitapa: Suomen Hypoteekkiyhdistys; Suomen AsuntoHypoPankki Oy & Inha, Matti: Käänteinen asuntokauppa ja asuntolaina & senioripäivien turvaaminen, saantitapa:http://www.hypo.fi/documents/ k%c3%a4%c3%a4nt einen%20asuntokauppa%20ja%20asuntolaina.pdf Suomen talousneuvoston sihteeristö: Ikääntyvä Eurooppa: Vaikutukset työmarkkinoihin ja julkisiin menoihin, Valtioneuvoston kanslian julkaisuja, Helsinki, Marraskuu, 2011, saantitapa: Suomen virallinen tilasto (SVT): Perheet [verkkojulkaisu]. ISSN= Vuosikatsaus 2009, 1. Suomen yleisin perhetyyppi on lapseton aviopari. Helsinki: Tilastokeskus, saantitapa:http://tilastokeskus.fi/til/perh/2009/02/perh_2009_02_ _kat_001_fi.html Suomen virallinen tilasto (SVT): Kotitalouksien varallisuus [verkkojulkaisu]. 2009, 2. Varallisuus kasvaa ja monipuolistuu iän myötä. Helsinki: Tilastokeskus [viitattu: ], saantitapa:http://www.stat.fi/til/vtutk/2009/vtutk_2009_ _kat_002_fi.html Säylä, Markku: Suomen virallinen tilasto (SVT): Kotitalouksien varallisuus [verkkojulkaisu]. 2009, 2. Varallisuus kasvaa ja monipuolistuu iän myötä, Helsinki: Tilastokeskus [viitattu: ], saantitapa:http://www.stat.fi/til/vtutk/2009/vtutk_2009_ _kat_002_fi.html Terveyden ja hyvinvoinnin tulevaisuuksia 2012: Terveyden ja hyvinvoinnin laitoksen vuosittainen ennakointiraportti, Toukokuu 2012, VII
11 saantitapa:http://www.thl.fi/thl-client/pdfs/230514f2-fc31-4bbf-839ddf d22 Tolonen, Hannu: Oikeuslähdeoppi, Helsinki: WSOY Lakitieto 2003 Törmälehto, Veli-Matti: Uudet sukupolvet ovat edeltäjiään vauraampia, Hyvinvointi katsaus 1/2012, Suomen Tilastokeskus, maaliskuu 2012, saantitapa: Verohallinnon päätös 539/1994 Walin, Gösta: Kommentar till Ärvdabalken Del I & Del II, Stockholm: Norstedt 1986 VIII
12 OIKEUSTAPAUKSET HD T KKO 1945 I 18 h KKO 1998:137 KKO 2000:100 KKO 2001:12 KKO 2004:40 KKO 2005:124 KKO 2011:5 KKO 2012:69 KKO 2013:13 KHO 2003:7 IX
13 LYHENTEET AL Avioliittolaki ( /234) AvoliittoL Laki avopuolisoiden yhteistalouden purkamisesta ( /26) HolhTL Laki holhoustoimesta ( /442) EVVL Laki edunvalvontavaltuutuksesta ( /648) HD KKO Högsta domstolen Korkein oikeus PerVL Perintö- ja lahjaverolaki ( /378) PK Perintökaari ( /40) PL Perustuslaki ( /731) RPL Laki rekisteröidystä parisuhteesta (950/2001) TVL Tuloverolaki ( /1535) VakSopL Vakuutussopimuslaki ( /543) ÄB Ärvdabalk ( /637) ÄktB Äktenskapsbalk ( /230) X
14 1 JOHDANTO Seuraava esitys on oikeustieteellinen tutkimus, jossa käsittelen voimassa olevan lainsäädännön mukaisia jäämistösuunnittelun keinoja ikääntyvän yhteiskunnan tarpeiden näkökulmasta. Tutkielma on tehty osana perhe- ja jäämistöoikeuden maisteritutkielmaprojektia. Jäämistöoikeudellisia asioita sääntelee perintökaari ( /40, PK), mutta jäämistösuunnittelun monipuolisen luonteen vuoksi on ehdottoman tarpeellista tutustua myös lukuisiin muihin säädöksiin. Tavoitteeni on antaa kattava selvitys jäämistösuunnittelun mahdollisuuksista Suomessa eri oikeuslähteisiin tukeutuen. Oikeuslähdeopilla tarkoitetaan usein erilaisia asioita, kuten oikeuden luonnetta, tulkintaa, syntyä ja löytämistä. Se on myös oikeustieteen keskeisimpiä ongelmia, ja koskee oikeudellisen ratkaisun lähtökohtia sekä oikeudellisen aineiston jäsentämistä soveltamista varten. 1 Oikeuslähdeopin suhteen olen noudattanut Aarnion perusteoriaa ja jaotellut oikeudellisten ratkaisujen hakemisen lähteet vahvasti ja heikosti velvoittaviin sekä sallittuihin oikeuslähteisiin. Lähtökohtanani ovat kirjoitetun lain säännökset. Sallittuihin oikeuslähteisiin sen sijaan kuuluvat lain esityöt sekä tuomioistuinratkaisut, joita tutkimalla olen löytänyt tukea argumentoinnilleni. 2 Sallituista oikeuslähteistä merkittävimpiä ovat olleet oikeuskirjallisuus, etenkin asiantuntija-artikkelit sekä oikeusperiaatteet. Suurin arvo tutkimuksessa on siis auktoriteettilähteillä ja sen luomilla jäämistösuunnittelun mahdollisuuksilla. Asialähteistä olen käyttänyt oikeusperiaatteita sekä reaalisia argumentteja tukemassa tutkimustani. 3 Tutkimusmetodini on oikeusdogmatiikka eli lainoppi, jonka mukaisesti olen tutkimuksessa tulkinnut ja systematisoinut normeja. Oikeusdogmatiikan tutkimuskohteena ovat normit ja niiden sisällön selvittäminen. Lisäksi lainoppi tutkii, mikä merkitys oikeuslähteistä löytyvällä materiaalilla on. Olen tutustunut jäämistösuunnittelun mahdollisuuksiin tutkimalla lainsäädäntöä, 1 Tolonen: Oikeuslähdeoppi, 2003, s. 1 2 Tolonen: Oikeuslähdeoppi, 2003, s Karhu: Perusoikeudet ja oikeuslähdeoppi, 2003, s
15 oikeuskirjallisuutta sekä -käytäntöä unohtamatta aiheen yhteiskunnallista ja sosiaalista ulottuvuutta. Tutkin oikeusjärjestelmää ikään kuin ulkopuolelta tarkastellen, mutta samalla toimin lainsoveltajana, joten tutkimusmetodini on yhdistelmä lainopin ulkoista ja sisäistä toimintatapaa 4 Vertaan suomalaista oikeustilaa myös Ruotsin voimassa olevaan lainsäädäntöön, kuitenkaan aiheeseen sen enempää paneutumatta, jotta kehitys ja tavoitteet tulevat helpommin ymmärrettäviksi. Ovathan lainsäädäntömme kehittyneet rinnakkain oikeusjärjestelmien ja kulttuurien yhtäläisyyksien seurauksena. Pääasiallisena tutkimusaineistona olen käyttänyt kuitenkin aiheeseen liittyvää suomalaista kirjallisuutta, joista Antti Kolehmaisen ja Timo Räbinän Jäämistösuunnittelu -teos toimii ohjenuorana läpi tutkimukseni. Mainitussa teoksessa on saatettu yhteen eri oikeudenalojen jäämistösuunnittelua koskeva sääntely. Tärkeän näkökulman tutkimukseeni antaa Tilastokeskuksen tutkimukset sekä viralliset tilastot, jotka selvittävät hyvin ikääntyvien elämäntilannetta ja käyttäytymistä. Ne ovat tukeneet tutkimukseni oikeudellista puolta. Jäämistösuunnittelu pohjautuu perusoikeuteen vallita omaisuutta ja päättää sitä koskevista oikeustoimista. Jäämistösuunnittelulla tarkoitetaan perittävän toimintaa, jonka tarkoituksena on vaikuttaa jollain tavalla hänen jäämistöönsä. Räbinä ja Kolehmainen ovatkin maininneet jäämistösuunnittelun keskeisiksi elementeiksi perittävän tahdonvallan vapauden, jota lainsäädäntö rajoittaa, taloudelliset intressit ja niiden suojaamisen sekä jäämistösuunnittelun instrumentit ja niiden yhteensovittamisen. Jäämistösuunnittelussa on syytä painottaa myös asiantuntemusta, harkintaa sekä riskien ja mahdollisuuksien punnintaa. 5 Tässä tutkimuksessa käsitellään erilaisia tapoja, joilla perittävä voi vaikuttaa siihen, kenelle tulee hyötyä hänen omaisuudestaan ja kuinka mainittu varallisuudensiirto on tarkoituksenmukaista toteuttaa. Tutkimuksessa tarkastellaan perittävän jäämistöoikeudellisia varallisuudensiirtoja erilaiset perhesuhteet ja muut intressitahot huomioiden. Ikääntyvän perittävän on 4 Hirvonen: Mitkä metodit? Opas oikeustieteen metodologiaan, 2011, s Kolehmainen & Räbinä: Jäämistösuunnittelu, 2012, s. 1 2
16 jäämistösuunnittelussaan syytä ottaa huomioon myös edunvalvontaoikeuteen liittyviä näkökohtia. Tutkimuksessa tehdään selkoa suunnittelun yksityisoikeudellisista vaikutuksista vero-oikeudellista näkökulmaa unohtamatta. Veroedullisuus on onnistuneen jäämistösuunnittelun tunnusmerkkejä. Olen pitäytynyt perittävän yksityisvarallisuuden alueella, joten yritysten sukupolvenvaihdoksia koskeva sääntely on tarkoituksella jätetty tutkimusaiheen ulkopuolelle. Jäämistösuunnittelun keinojen vertailukohtana on koko tutkimuksen ajan tilanne, jossa mitään jäämistöä koskevia oikeustoimia ei ole tehty. 3
17 2 JÄÄMISTÖSUUNNITTELU JA IKÄÄNTYMINEN 2.1 Jäämistösuunnittelu uutena terminä Jäämistösuunnittelu on terminä suhteellisen uusi suomalaisessa oikeustieteessä. Oikeudellisista tietokannoista etsittäessä jäämistösuunnittelun käyttäminen hakusanana ei tuota läheskään yhtä paljon tuloksia kuin jonkin vakiintuneemman termin. Jäämistösuunnitteluun suorasti viittaavia korkeimman oikeuden ratkaisuja löytyy Finlex-tietokannasta kaksi. Nämä ratkaisut eivät varsinaisesti käsittele jäämistösuunnittelullisia ongelmia vaan pääasiana on molemmissa jokin toinen oikeuskysymys. Uudemmassa tapauksessa (KKO 2012:13) oli kyse avioliitosta, jonka osapuolet olivat pian liiton solmittuaan joutuneet molemmat palvelukotiin, jossa he olivat myöhemmin kuolleet. Puolisoilla ei ollut yhteisiä rintaperillisiä. Puolisoista A oli huomattavasti varakkaampi, ja pesänjakaja oli todennut osituksen sovittelun olevan mahdollista, sillä A:n perilliset katsoivat, että B:n perilliset saisivat tasinkona perusteettomasti etua. Oikeus totesikin, etteivät puolisot olleet jättäneet avioehtosopimusta tekemättä yhteisen jäämistösuunnittelun takia. Toisessa tapauksessa (KKO 2004:40) oli kyse henkivakuutuksesta, jossa edunsaajaksi oli määrätty avopuoliso. Tässä tapauksessa jäämistösuunnittelu -termiä on käytetty korkeimman oikeuden perusteluissa puoltamassa sitä, että tapauksen vakuutusta oli pidettävä vakuutussopimuslain mukaisena henkivakuutuksena. Sen sijaan käsitteenä jäämistösuunnittelu ei suinkaan ole uusi. Avioehtosopimus, testamentti ja lahja ovat jäämistösuunnittelun tehokkaimpia ja vanhimpia välineitä. Esimerkiksi testamentti kehittyi nykymuotoonsa roomalaisessa oikeudessa 300- tai 200-luvulla ekr, vaikkakin se oli tunnettu jo tätä aikaisemmin. 6 Testamentti siirtyi myöhemmin roomalaisten oikeudesta germaaniseen oikeuteen. Aluksi testamentin vaikutukset olivat vahvasti sidoksissa uskontoon. Kirkko tarvitsi rahaa ja lahjan antaminen lyhensi antajan kiirastulikärsimystä, mistä johtui, että ihmiset saattoivat luovuttaa koko omaisuutensa kirkolle. Kaiken omaisuuden lahjoittaminen kuitenkin heikensi perillisten asemaa, mutta vuonna 1171 Paavi Aleksanteri III rajoitti lahjoitusten 6 Aarnio & Kangas: Suomen jäämistöoikeus II. Testamenttioikeus, 2009, s. 2 4
18 tekemistä ja määräsi, että lahjoittaa sai vain yhden perillisen osan sielun autuudeksi. Testamentti levisi instituutiona pohjoismaihin 1100-luvulla, ensimmäisenä se omaksuttiin Tanskassa. Uskonto oli edelleen suuressa roolissa ja testamenteissa oli poikkeuksetta julistus isän, pojan ja pyhän hengen nimeen. Suomalainen testamenttikehitys alkoi Ruotsi-Suomessa 1200-luvulla, ja vuonna 1686 annettiin testamenttisääntö, joka on ollut merkityksellinen koko testamentti-instituution kannalta, sillä vuoden 1734 lain testamenttisäännökset perustuvat suoraan siihen. 7 Jäämistösuunnittelun kehitykseen on luonnollisesti vaikuttanut myös perintöverosta säätäminen. Ensimmäisenä verojärjestelmiä alettiin keksiä sumerilaisessa kulttuurissa sekä Egyptissä. Perintövero otettiin käyttöön Roomassa Augustuksen aikaan 31eKr. 14jKr. Verotusta arvosteltiin, mutta se hyväksyttiin. Myöhemmin arvostelu johti perintöverotuksen kumoamiseen kansan epäsuosion vuoksi. Ruotsi-Suomessa perintöverotus alkoi kehittyä leimaverotuksen myötä. Vuoden 1660 leimaveroasetuksessa on säännöksiä muun muassa testamenttien ja perinnönjakokirjojen leimaverosta. Vuoden 1698 asetukseen sisältyy myös perintöverotusluonteisia säännöksiä. Leimamerkkisäännökset kumottiin vuonna 1919 voimaan tulleella lailla perintöja lahjaverosta, jossa säädettiin, että veroa oli maksettava perinnönsaajan osuudesta. Aikaisemmin veroa oli kannettu koko pesään kohdistuvana jäämistöverona. Vuonna 1922 tuli voimaan laki, jossa vero säädettiin toimitettavaksi perukirjan perusteella ja perintöveron määrääminen siirrettiin perintöverolautakunnille. Seuraava osaksi edelleenkin voimassa oleva perintöja lahjaverolaki säädettiin vuonna 1940 ja siinä verovelvolliset jaettiin veroluokkiin. Verovelvollisten luokittelua muutettiin 1979, jolloin lakiin lisättiin vielä verohuojennussäännökset. Luokitteluja on muutettu useasti tämän jälkeenkin. 8 7 Aarnio & Kangas: Suomen jäämistöoikeus II. Testamenttioikeus, 2009, s Linnakangas: Perintöverotuksen synty, nykytila ja tulevaisuus, 2013, s
19 2.2 Jäämistösuunnittelu mitä ja miksi? Jäämistösuunnittelulla tarkoitetaan perittävän toimia, joilla hän vaikuttaa jäämistöönsä. 9 Perittävä voi jäämistösuunnittelun keinoin vaikuttaa kuolinpesän hallintoon, perintönä jaettavan omaisuuden määrään ja laatuun, perillisasemassa olevien henkilöryhmään sekä siihen, mitä omaisuutta ja kuinka paljon kukakin perillisasemassa oleva saa. Jäämistösuunnittelu tarjoaa erilaisia tapoja perittävän jäämistön järjestämiseen. Perittävä voi järjestää jäämistönsä jakamisen omien tavoitteidensa ja toiveidensa mukaan tietyin edellytyksin jopa lakimääräisestä perimysjärjestyksestä täysin poikkeavalla tavalla. Oikeuskirjallisuudessa on pohdittu jäämistösuunnittelun keinoja jaottelemalla ne seuraavasti; sukupolvenvaihdosta, jäämistön ohittamista, yksilön varallisuusasemaa, jäämistön haltuunottoa sekä edunvalvontaa koskevat suunnittelukeinot. Näiden lisäksi jäämistösuunnittelussa voidaan erottaa vielä parisuhdeoikeudelliset sekä jäämistösaantojen hyödyntämistä koskevat keinot. 10 Jäämistösuunnittelun tehokkaina välineinä voidaan mainita parisuhdeoikeudelliset instituutiot kuten avioehto- ja ositussopimus sekä avopuolisoiden väliset sopimukset avosuhteen purkamisesta. Näillä sopimuksilla on mahdollisuus vaikuttaa siihen, mitä perittävän kuolinpesään kuuluu. Jäämistösuunnittelua parisuhdeoikeudellisessa mielessä on käsitelty tarkemmin luvussa 3. Jäämistösuunnittelua toteutetaan yleisesti myös testamentin ja lahjaluovutuksen avulla, joista molemmat ovat hyvin perinteisiä keinoja suunnitella jäämistöä. Testamentilla perittävä voi tehokkaasti määrätä omaisuutensa jakamisesta perimysjärjestyksestä poikkeavalla tavalla, jos laki ei automaattisesti tuo perittävän tahdon mukaiseen lopputulokseen. Toisaalta perittävä voi määrätä yksilöidystä omaisuudestaan testamentilla varmistaakseen sen päätymisen tietylle henkilölle. Testamenttia on käsitelty luvussa 4 ja lahjaa luvussa 6. 9 Kolehmainen & Räbinä: Jäämistösuunnittelu, 2012, s Kolehmainen & Räbinä: Jäämistösuunnittelu, 2012, s. 4 6
20 Henkivakuutus on instrumentti, jolla perittävä voi kokonaan ohittaa jäämistönsä ja edunsaajamääräyksellä järjestää niin, ettei henkivakuutus tule ollenkaan osaksi kuolinpesävarallisuutta. 11 Henkivakuutuksia koskee luku 5. Perittävän on mahdollista varautua toimintakelpoisuutensa menettämiseen laatimalla edunvalvontavaltuutus, jossa hän voi toteuttaa jäämistösuunnittelua esimerkiksi määräämällä lahjoituksista, joiden tekemiseen hän ei enää muuten olisi kelpoinen. Perittävä voi määrätä esimerkiksi lahjoista, jotka on luovutettava perilliselle sellaisin väliajoin, kun se lain mukaan on mahdollista ilman veroseuraamuksia. Edunvalvonta-asioita sekä edunvalvontavaltuutusta käsitellään luvussa 8. Jäämistösuunnittelun tavoitteena on perinnönjättäjän tahdon toteutumisen lisäksi usein myös vero-oikeudellinen edullisuus. Järkevä jäämistösuunnittelu tähtää edelleen perittävän jäämistön mahdollisimman vähäiseen verotuksesta johtuvaan pienenemiseen. Jäämistösuunnittelu on siten myös verosuunnittelua, jossa perittävä pyrkii ennakoimaan jäämistöönsä kohdistuvia perintöveroseuraamuksia ja valitsee tilanteen, jossa verorasitus muodostuu kevyimmäksi. Verosuunnittelun avulla perittävä voi jopa saada aikaan tilanteen, jossa perintö muodostuu verovapaaksi tuloksi. Verosuunnittelu jaetaan yleensä kolmeen tasoon: strategiseen, taktiseen ja operatiiviseen verosuunnitteluun. 12 Strateginen verosuunnittelu tapahtuu pitkällä aikavälillä. Verosuunnittelu tapahtuu niin, että veronäkökulma otetaan huomioon toiminnan puitteita muodostettaessa. Esimerkiksi yritystoimintamuodon valinta on strategista verosuunnittelua. Taktisella verosuunnittelulla tarkoitetaan suunnitelmaa, joka osoittaa keinot, joilla suunnitelman tavoitteet voidaan toteuttaa. Taktinen verosuunnittelu kohdistuu usealle vuodelle. Operatiivisen verosuunnittelun lähtökohta on kirjanpidon ja muistiinpanojen pitäminen, veroilmoituksen tekeminen sekä muu veroasioiden hoito. Operatiivisessa verosuunnittelussa verotuskäytäntöä 11 Kolehmainen & Räbinä: Jäämistösuunnittelu, 2012, s Ossa: Perhe, perintö ja verotus, 2006, s. 98 7
21 seuraamalla pyritään vaikuttamaan kertyvän verotettavan tulon määrään. 13 Jäämistön verosuunnittelussa on ominaisuuksia kaikista edellisistä tasoista. Jäämistösuunnittelu tapahtuu usein pitkän aikavälin toimintana ja perittävä harkitsee, onko perintösaanto mahdollisimman edullinen keino veronäkökulmasta vai päästäänkö esimerkiksi ennakkoperinnön antamisella edullisempaan lopputulokseen. Toisaalta perittävä perustaa verosuunnittelunsa verotuskäytäntöön ja hoitaa omaisuutensa siirtymisasiaa laatimalla vaadittavat asiakirjat. Perilliselläkin on operatiiviseen tasoon kuuluvia tehtäviä, sillä perillisen perintösaannon verotus perustuu perukirjaan tai perintöveroilmoitukseen. 2.3 Ikääntymisestä Tämän tutkimuksen kannalta on tärkeää perehtyä syvemmin myös siihen, mitä ikääntyminen on ja mitä ikääntyvällä yhteiskunnalla tarkoitetaan, keitä ovat ikääntyvät ja miksi heidän on hyvä suunnitella jäämistöään. Suomessa on jo pitkään puhuttu ikääntyvästä yhteiskunnasta, jolla on arkikielessä tarkoitettu suuria ikäluokkia eli sotien jälkeen syntyneitä. Suuret ikäluokat ovat paraikaa kovaa vauhtia eläköitymässä, mikä aiheuttaa tietysti omat yhteiskunnalliset ongelmansa. Ikääntyvän yhteiskunnan käsite ei suoranaisesti viittaa pelkästään tähän henkilöryhmään. Terveyden ja hyvinvoinnin laitoksen vuoden 2012 vuosiraportin ennakoivassa erityiskatsauksessa on käsitelty ikääntymistä. Raportin mukaan ikääntyminen on nykyään hyvin monimutkainen käsite, sillä työelämässä pitäisi jatkaa yhä pidempään, mutta toisaalta jo yli 45-vuotiaista puhutaan ikääntyvinä. Elinikä pidentyy jatkuvasti, mutta samalla ikääntyvän toimintakyky laskee. 14 Juhani Ilmarinen on artikkelissaan todennut, että ikääntyminen on monisyinen käsite. Hän erottaa toisistaan ikääntymisen ja vanhenemisen, joita usein käytetään synonyymeinä. Kirjallisuudessa, lainsäädännössä ja julkisessa keskustelussa 13 Ossa: Perhe, perintö ja verotus, 2006, s Terveyden ja hyvinvoinnin laitoksen vuosittainen ennakointiraportti, 2012, s. 26 8